Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 290

(21) A csoportmentesítési rendelet a jogszerûség vélelmét állítja fel a vertikális megállapodásokra vonatkozóan a szállító vagy a vevõ piaci részesedésének függvényében. A csoportmentesítési rendelet 3. cikkével összhangban a csoportmentesítés alkalmazhatóságának meghatározásakor általában azt kell figyelembe venni, hogy a szállító mekkora részesedéssel rendelkezik azon a piacon, ahol a szerzõdés szerinti termékeit vagy szolgáltatásait értékesíti. A csoportmentesítés alkalmazásának feltétele, hogy a piaci részesedés ne haladja meg a 30%-os küszöbértéket. Csak azokban az esetekben kell figyelembe venni a vevõ piaci részesedését azon a piacon, ahol a szerzõdés szerinti árukat vagy szolgáltatásokat beszerzi, amely a csoportmentesítés alkalmazásának feltételeként nem haladhatja meg a 30%-os küszöbértéket, ha megállapodás a csoportmentesítési rendelet 1. cikkének c) pontja szerinti kizárólagos szállítási kötelezettséget tartalmaz. A piaci részesedéssel kapcsolatos kérdésekkel kapcsolatban lásd az V. részt [(88)—(99) bekezdés].

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes